EkBass/fiwiki-20250220-pages-articles huggingface dataset:
Pikku-Matalus

Pikku-Matalus on Pirkanmaalla Nokialla sijaitseva suolampi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma- alueeseen. == Nimitys == Matalusjoen alajuoksun nimitys on peräisin nimistötutkimuksen havaitsemasta perinteisestä joki-järvi-yhteydestä, jossa Matalusjärvi ja Matalusjoki ovat toisiinsa kytköksessä. Matalusjärveä eli Iso- Matalusta ei enää ole, koska se on kuivatettu pelloksi ja suometsäksi. Pikku- Matalus on siitä johdettu diminutiivinen kaima, jolla se erotetaan vielä paikallisten muisissa olevasta kuivatetusta isommasta järvestä. == Maantietoa == lampi on noin 100 metriä pitkä ja 50 metriä leveä. Matalusjoki on virrannut aiemmin lammen läpi, mutta jokea perattaessa syvemmäksi sen uomaa on johdettu lammen ohi. Lampi sijaitsee peltomaiden keskellä painaumassa, joka on suota. Lampeen laskee pelto- ja metsäoja, joka tuo läntisen Heinijärven ja Heinilammen vesiä sekä toista haaraa myöten läntisen ja itäisen Hangaslammin vesiä. Vesi vaihtuu lammessa myös jokeen ulottuvien yhdysojien kautta. Nokian ja Hämeenkyrön välinen raja kulkee lammen vieritse virtaavaa Matalusjokea myöten. == Historiaa == Kalmbergin kartastossa järven nimi kirjoitettiin Wähä Matalusjärvi. == Lähteet == Luokka:Matalusjoen valuma-alue Luokka:Nokian järvet
Vermilion

Vermilion voi tarkoittaa ainakin seuraavia: * Vermilion, paikkakunta Albertassa, Kanadassa * Vermilion, paikkakunta Illinois’ssa, Yhdysvalloissa * Vermillion, paikkakunta Kansasissa, Yhdysvalloissa * Vermillion, paikkakunta Minnesotassa, Yhdysvalloissa * Vermilion, paikkakunta Ohiossa, Yhdysvalloissa * Vermillion, paikkakunta Etelä-Dakotassa, Yhdysvalloissa * Vermillion Township, paikkakunta Minnesotassa, Yhdysvalloissa * Vermilionin piirikunta Illinois’ssa, Yhdysvalloissa * ”Vermilion”, Slipknot-yhtyeen musiikkikappale vuodelta 2004. == Katso myös == * Vermilion Township Pennsylvaniassa, Yhdysvalloissa * Vermilion Lake Township Minnesotassa, Yhdysvalloissa * Vermilionin piirikunta Louisianassa * Vermillionin piirikunta Indianassa.
Jaana Lappo

Jaana Merja Onerva LappoHakutulos: Jaana Lappo , Äänitearkisto. Viitattu 28.9.2015. (s. 9. tammikuuta 1951) on suomalainen lastenkirjailija, sanoittaja ja kääntäjä.Lappo, Jaana, Kirjasampo. Viitattu 28.9.2015. Lappo on 1970-luvun lopusta lähtien tehnyt lastenkirjoja useille kustantajille monien kuvittajien kanssa. Laulutekstejä Lappo on suomentanut muun muassa Liisa Taville. ==Teoksia== *Banaanipotku, kuunnelma, 1978 *Kurnau ja Kamaluu, Lasten oma kirjakerho 1978 *Vauhtikalle, kuv. Unto Jäsberg, WSOY 1979 *Pieni Talvi ja väripuu, kuv. Outi Markkanen, Gummerus 1981 *Naurava perillinen, kuv. Outi Markkanen, Weilin + Göös 1986 *Missä olet, Pupu Punninen, kuv. Maria Munsterhjelm-Linko, Tammi 1989 *Mumur, kuv. Mika Launis, Tammi 1989 *Kenen kirje, Pupu Punninen, kuv. Maria Munsterhjelm-Linko, Tammi 1990 *Pupu Punninen maalaistalossa, kuv. Maria Munsterhjelm-Linko, Tammi 1991 *Karvanoppien uusi auto, Lasten oma kirjakerho 1995 *Vauhtikaverit ja taistelu auringosta, Kari Korhosen kanssa, kuv. Jukka Murtosaari, WSOY 2000 *Jonnin korvat, lastenkirja, kuv. Outi Markkanen, Kopijyvä 2001 *Obajombien kulta, kuv. Pia Westerholm, Tammi 2002 *Niilo Näsikkä ja löysä läjä, kuv. Pia Westerholm, WSOY 2003 *Niilo Näsikkä ja pelikonsolin kosto, kuv. Pia Westerholm, WSOY 2007 *Jonnin joutavaa, lastenkirja, kuv. Outi Markkanen, Minerva 2007 *Joulun paras lahja, Gummerus 2008 ==Lähteet== Luokka:Suomalaiset lasten- ja nuortenkirjailijat Luokka:Suomalaiset sanoittajat Luokka:Suomentajat Luokka:Vuonna 1951 syntyneet Luokka:Elävät henkilöt
Ledontie

Ledontie (, , ) on tie, joka kulkee Intian Assamin osavaltiossa sijaitsevan Ledon kaupungista Myanmarin läpi Kunmingiin Yunnanin maakuntaan Kiinaan. Tie rakennettiin toisen maailmansodan aikana jotta liittoutuneet pystyisivät toimittamaan varusteita kiinalaisille, jotka taistelivat japanilaisia vastaan. Tie valmistui tammikuussa 1945, jolloin sen avaamisella ei ollut enää suunniteltua merkitystä, koska japanilaiset olivat jo vetäytyneet kokonaan Burmasta. African-americans-wwii-009.jpg Ledo & Burma Roads. Assam, Burma, China. 1944-45 - NARA - 292561.jpg ==Lähteet== ==Aiheesta muualla== Luokka:Tiet Luokka:Intian liikenne Luokka:Myanmarin liikenne Luokka:Huoltoreitit
Chevrolet Cruze

Chevrolet Cruze on Chevroletin vuodesta 2008 lähtien valmistama keskiluokan automalli, joka on suunniteltu edulliseksi maailmanautoksi. Mallin tekniikka on pitkälti yhteneväinen Opel Astran kanssa. == Chevrolet Cruze I (2008–2015) == Ensimmäisen sukupolven Cruze tuli markkinoille vuoden 2008 lopussa korvaamaan Pohjois-Amerikassa Chevrolet Cobaltin ja muilla alueilla Daewoo Lacettin. Oseaniassa auton nimenä oli Holden Cruze ja Etelä-Koreassa Daewoo Lacetti Premiere. Chevrolet Cruze sai vuoden 2009 Euro NCAP -kolaritestistä tulokseksi täydet viisi tähteä. Ensimmäisenä korimallina esiteltiin neliovinen sedan. Holdenin suunnittelema viisiovinen hatchback saapui vuoden 2011 puolivälissä ja farmarimalli Station Wagon vuotta myöhemmin. Suomessa Cruzen moottoreina olivat aluksi 1,6- (124 hv) ja 1,8-litraiset (141 hv) Ecotec- bensiinimoottorit sekä 1,7 (129 hv) ja 2,0 litran (163 hv) dieselit. Myöhemmin valikoima täydentyi 1,4-litraisella (140 hv) Ecotec-turbomoottorilla. Chevrolet ilmoitti vuoden 2013 lopussa vetäytyvänsä Euroopan markkinoilta vuoden 2015 loppuun mennessä. Tämä tarkoitti sitä, ettei toisen sukupolven Cruzeakaan siis enää tuotaisi Eurooppaan. == Chevrolet Cruze II (2014–) == Toisen sukupolven Chevrolet Cruze tuli markkinoille Kiinassa vuoden 2015 puolivälissä ja Yhdysvalloissa saman vuoden lopussa. Eri markkinoilla myytävät mallit ovat ulkonäöltään hieman erinäköisiä. Viisiovinen hatchback tuli markkinoille vuonna 2017. Australiassa autoa myydään sedan-korisena nimellä Holden Astra. Hatchback-korinen samanniminen malli puolestaan on täysin sama auto kuin Euroopassa myytävä Opel Astra. Yhdysvalloissa ainoa moottori oli aluksi 1,4-litrainen (153 hv) suorasuihkutusturbo, jonka saa kuusivaihteisella manuaali- tai automaattivaihteistolla varustettuna. Dieselmoottori tuli saataville vuonna 2017. Kiinassa 1,4-litraisen ohella saatavana on myös 1,5-litrainen (113 hv), jossa voimansiirtona on kuusivaihteinen automaattivaihteisto. 1,4-litraiseen ei ole Kiinassa saatavana perinteistä automaattivaihteistoa, mutta sen tilalla on seitsenportainen kaksoiskytkinvaihteisto. Huhtikuussa 2018 tehtiin uudistuksia muun muassa etusäleikköön. == Lähteet == == Aiheesta muualla == Cruze Luokka:C-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Maria Simointytär

Maria Simointytär oli suomalainen runoilija. Häntä pidetään ensimmäisenä julkaisseena naisrunoilijana Suomessa. Hän kirjoitti vuonna 1683 uskonnollisen runon ”Orpolapsen vaikerrus” isättömistä lapsista. Suomen kansallisbiografian mukaan hänestä ei tiedetä mitään. == Lähteet == Luokka:Suomalaiset runoilijat Luokka:Syntymävuosi tuntematon Luokka:Kuolinvuosi tuntematon
Vähä-Kaita

Vähä-Kaita on Pirkanmaalla Hämeenkyrössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma- alueeseen. == Maantieto == Järvi on 250 metriä pitkä, 70 metriä leveä ja sen pinta-ala on 1,4 hehtaaria. Se sijaitsee kolmen Kaitajärvenvuorien välisessä notkelmassa ja sen rannat ovat soistuvaa metsää. Siitä laskee itään suo-oja, joka on liitetty Niittukorven suo-ojiin ja laskee sen jälkeen Pinsiönjokeen. Järven läheisyyteen suorannan taakse on rakennettu vapaa-ajan asunto, jonne pääsee Miharin ja Sasin suunnalta metsäautotietä pitkin. == Lähteet == == Aiheesta muualla == * UPM: Seinävuoren ja lähitienoon metsät, Hämeenkyrö * Strandén, Leena & Sallisalmi, Virve: Kaitavuoren_kiviainesotto_yva-päätös Luokka:Matalusjoen valuma-alue Luokka:Hämeenkyrön järvet
Nordforsk (1947)

Nordforsk (Teknisluonnontieteellisen tutkimuksen pohjoismainen yhteistyöelin, Nordiska sambarbetsorganisationen för teknisk-naturvetenskaplig forskning, Nordic Cooperative Organization for Applied ResearchFinto.fi) oli vuonna 1947 perustettu muun muassa teknis-tieteellisten toimikuntien ja akatemioiden pohjoismainen yhteistyöelin, joka pyrki tehostamaan tutkimustoimintaa ja edistämään tutkimustulosten hyödyntmistä. Elin käynnisti hankkeita, järjesti seminaareja. Sen pääsihteeristön toimipaikka oli vuodesta 1970 Tukholmassa, ja sillä oli alueelliset sihteeristöt Helsingissä (vuodesta 1970) ja Kööpenhaminassa (vuodesta 1980).)Facta2001, WSOY 1985, 12. osa, palsta 118 Nordforsk julkaisi projektiraportteja ja selvityksiä. Nordforsk sulautui 1980-luvulla Tekesiin.Nils Mustelinin muistokirjoitus. Hs.fi == Lähteet == Luokka:Tiedejärjestöt Luokka:Pohjoismaiset järjestöt
Pikku Lehmijärvi

Pikku Lehmijärvi on Pirkanmaalla Hämeenkyrön Pinsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen. == Maantieto == Soikion muotoinen lampi on halkaisjaltaan noin 130 metriä ja sen pinta-ala on yksi hehtaari. Se on muodostunut mäkien väliin jääneeseen notkelmaan ja sen rannat ovat soistuneet. Lammen rannasta noin 50 metriä etelään sijaitsee pieni avovesilampare, jonka vuoksi voidaan ostaksua lammen kasvaneen hieman umpeen. Lammesta ei lähde laskuojaa, vaan vedet suotuvat turpeen läpi etelässä olevaan suo.-ojaan ja valuvat sitten Välisuon kautta Iso Lehmijärveen. Lampi saa vetensä pintavalunnasta ja Ketunkivenkankaan pohjavedestä. Korkealla kallion päällä sijaitsee vapaa-ajan asunto, jonne johtaa polku pohjoispuolelta lampea ohittavalta yhdystieltä 13145. == Lähteet == Luokka:Matalusjoen valuma-alue Luokka:Hämeenkyrön järvet Luokka:Pinsiö
Anna Titimets

Anna Serhijivna Titimets (toisinaan Hanna Titimets;Hanna Titimets; www.olympic.org , s. 5. maaliskuuta 1989 Pavlohrad) on ukrainalainen 400 metrin aitajuoksija. Aikaisemmin hän on juossut myös 400 metriä. Titimetsin paras saavutus on Euroopan-mestaruuskilpailujen 400 metrin aitajuoksun hopea vuodelta 2014 ajalla 54,56 sekuntia, joka on myös hänen ennätyksensä. Moskovan maailmanmestaruuskilpailuissa 2013 hän sijoittui neljänneksi. Lontoon 2012 ja Rio de Janeiron olympialaisissa 2016 hän pääsi välieriin. Kesäuniversiadeissa 2013 Titimets voitti 400 metrin aitajuoksun. Kesäuniversiadeissa 2011 hän saavutti 4 × 100 metrin viestijuoksussa Ukrainan joukkueessa kultaa. == Henkilökohtaiset ennätykset == * 400 metrin juoksu: 52,73 (Donetsk 2011) ja (Jalta 2012) * 400 metrin aitajuoksu: 54,56 (Zürich 2014) == Lähteet == Luokka:Ukrainalaiset pikajuoksijat Luokka:Ukrainalaiset 400 metrin aitajuoksijat Luokka:Vuonna 1989 syntyneet Luokka:Elävät henkilöt
Nordisk Tidskrift

Nordisk Tidskrift, Nordisk tidskrift för vetenskap, konst och industri, on vuonna 1878 perustettu Tukholmassa ilmestyvä aikakauslehti. Lehteä julkaisee Letterstedtska föreningen, ja vuodesta 1925 sen toiseksi julkaisijaksi tuli Ruotsin Norden-yhdistys.Facta 2001, WSOY 1985, 12. osa, palsta 119–120 == Lähteet == == Aiheesta muualla == *Nordisk tidskrift Luokka:Ruotsalaiset aikakauslehdet
Nordling

Nordling on seuraavien henkilöiden sukunimi: * Anders Nordling (1811–1892), suomalainen maanviljelijä ja valtiopäivämies * Arnold Nordling (1889–1947), suomalainen kielitieteilijä, professori * Jeffrey Nordling (s. 1962), yhdysvaltalainen näyttelijä * Johanna Nordling (s. 1979), suomalainen urheilutoimittaja, jalkapalloilija ja kirjailija * Mikko Nordling (1906–1988), suomalainen painija * Yrjö Nordling (s. 1888), suomalainen keilaaja ==Entinen nimi== * Hjalmar Nortamo, entinen nimi Nordling (1860–1931), suomalainen kirjailija
Warren Cummings Smith

Warren Cummings Smith (s. 21. kesäkuuta 1992 Boston, Massachusetts, Yhdysvallat) on virolainen alppihiihtäjä. Alppihiihdon maailmancupissa Smith kilpaili ensimmäisen kerran Levin pujottelussa marraskuussa 2014. Hän ei ole päässyt maailmancupissa vielä pistesijoille. Schladmingin MM-kilpailuissa 2013 Smith sijoittui pujottelussa 36:nneksi ja keskeytti suurpujottelussa. Sotšin olympialaisissa 2014 Smith sijoittui pujottelussa 26:nneksi ja suurpujottelussa 45:nneksi. Vailin / Beaver Creekin MM-kilpailuissa 2015 hän jäi ilman tulosta sekä pujottelussa että suurpujottelussa. == Lähteet == Luokka:Virolaiset alppihiihtäjät Luokka:Vuonna 1992 syntyneet Luokka:Elävät henkilöt
Oona Kivelä

Oona Kivelä (s. 1983) on suomalainen ammattitanssija, viisinkertainen tankotanssin maailmanmestari ja tanssivalmentaja. Kivelä aloitti voimistelun yhdeksänvuotiaana. Hän osallistui kilpavoimisteluun 24-vuotiaaksi saakka. 24-vuotiaana, vuonna 2008, Kivelä kokeili tankotanssia ensimmäisen kerran New Yorkissa luettuaan sitä käsittelevän artikkelin aiemmin. Vuonna 2009 Kivelä voitti kovatasoisen Pole Art -kilpailun. Ensimmäisen suomenmestaruutensa hän voitti vuonna 2010 ja ensimmäisen maailmanmestaruutensa vuonna 2011. Kivelä suunnittelee koreografian esityksiinsä itse. Hän osallistui keväällä 2016 esitettyyn Fitnesspäiväkirjat-televisiosarjan toiseen tuotantokauteenMTV:n ohjelmistoesittely, kevät 2016 Mtv.fi. 10.11.2015. ja syksyllä 2018 esitettyyn Fort Boyard -seikkailusarjaan. Kivelä on myös vuoden 2014 street workoutin naisten maailmanmestari. Kivelä on kirjoittanut lastenkirjan Kukkumuu, joka sisältää eriteemaisia tarinallisia jumppia. Kirjan on kuvittanut Heidi Elokoski. == Merkittäviä saavutuksia == * Voittaja – International Pole Art Competition, 2009 IPDFA/IPC - International Pole Championship - "Ultimate Pole Champion". * Voittaja – Pole Dance North-European Championships, 2009 * Voittaja – Finnish Pole Dance Championships, 2010 * Voittaja – Pole World Cup, 2011 * Voittaja – International Pole Art Competition, 2011 * Voittaja – Pole Art, 2012 * Voittaja – International Pole Championship, 2012 * Voittaja – International Pole Championship, 2013 * Voittaja – International Pole Sports Federation, 2014 * Voittaja – International Pole Championship, 2015 Hong Kong: Pole Dance World title goes to Finland International Business Times. 28.11.2015. Viitattu. 13.3.2016. * Voittaja – Finnish Pole Dance Championships, 2016 Oona Kivelä kruunattiin tankotanssin Suomen mestariksi Iltalehti.fi 13.3.2016. Viitattu 13.3.2016 == Teokset == * Kukkumuu. Tammi, 2022. ISBN 978-952-043-580-6. == Lähteet == == Aiheesta muualla == * Oona Kivelä – Oona Kivelän virallinen sivusto. * IPDFA/IPC – International Pole Championship – ”Ultimate Pole Champion”. Luokka:Tankotanssi Luokka:Suomalaiset tanssijat Luokka:Suomalaiset urheilijat Luokka:Vuonna 1983 syntyneet Luokka:Elävät henkilöt
Arnold Nordling

Henrik Arnold Nordling (27. maaliskuuta 1889 Pohja – 12. joulukuuta 1947 Helsinki)50-vuotias (maksullinen artikkeli) Helsingin Sanomat 27.3.1939, HS Aikakone. Viitattu 22.3.2018.Kuolleita (maksullinen artikkeli) Helsingin Sanomat 13.12.1947, HS Aikakone. Viitattu 22.3.2018. oli suomalainen kielitieteilijä ja professori. Hän oli Helsingin yliopiston pohjoismaisen filologian professori 1939–1947 ja tutki ruotsin ja islannin kielen historiaa ja riimukirjoituksia.Facta 2001, WSOY 1985, 12. osa, palsta 12050-vuotias. Fil.tri Arnold Nordling, Helsingin Sanomat, 27.03.1939, nro 83, s. 6, Kansalliskirjaston digitaaliset aineistot Nordling pääsi ylioppilaaksi 1907 ja valmistui filosofian kandidaatiksi 1911 ja filosofian lisensiaatiksi 1920. Hän opiskeli Göteborgissa 1926–1929 ja Uppsalassa 1930–1932 sekä asui useaan otteeseen Islannissa. Nordling oli Helsingin yliopiston kirjastossa ylimääräisenä amanuenssina 1911–1915 sekä nuorempana assistenttina ja sitten alikirjastonhoitajana 1920–1928. Helsingin yliopiston ruotsinkielen dosenttina Nordling oli vuodesta 1924 alkaen ja vuodesta 1937 hän hoiti yliopiston pohjoismaiden filologian ja ruotsinkielen avoinna ollutta professorin virkaa. Nordling väitteli 1919 aiheenaan, miten muinaisruotsin ja vanhemman nykyruotsin sanojen yhteenkirjoittamisen avulla voidaan osoittaa erilaisia painotuksia. Hänen erikoisalaansa oli myös dialektologia ja muut pohjoismaiset kielet. Hänen aikanaan opetus laajeni käsittämään pakolliset ruotsin ja tanskan kurssit. ==Julkaisut== * Om sammanskrivning och särskrivning av sammansättning i fornsvenska och äldre nysvenska urkunder såsom ett medel att beteckna olika betoning. Svenska litteratursällskapet i Finland, 1920. – Sarjat: Skrifter utgivna av Svenska litteratursällskapet i Finland 150, 0039-6842; ja Studier i nordisk filologi 11, 1, 0356-0376 * Ordskatten i Södermannalagens textcodex, samlad och ordnad av Arnold Nordling. Finska vetenskapssocieten, 1928. Sarja: Acta Societatis scientiarum Fennicae Tom. 49, 5, 0788-6934 * Hwar är sina wilda win : ett ordspråk och ett textavsnitt i Konungastyrelsen, Svenska litteratursällskapet i Finland, 1945. Sarja:Studier i nordisk filologi 31-32, 0356-0376 ja Skrifter utgivna av Svenska litteratursällskapet i Finland 299, 0039-6842 == Lähteet == Luokka:Suomalaiset kielitieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1889 syntyneet Luokka:Vuonna 1947 kuolleet
Triin Tobi

Triin Tobi (s. 3. kesäkuuta 1995) on virolainen alppihiihtäjä, joka edustaa MTÜ Spordiklubia. Alppihiihdon maailmancupissa Tobi kilpaili ensimmäisen kerran Levin pujottelussa marraskuussa 2012. Hän ei ole päässyt maailmancupissa vielä pistesijoille. Sotšin olympialaisissa 2014 Tobi sijoittui pujottelussa 46:nneksi ja suurpujottelussa 61:nneksi. == Lähteet == Luokka:Virolaiset alppihiihtäjät Luokka:Elävät henkilöt Luokka:Vuonna 1995 syntyneet
Bertil Hult

Bertil Hult (s. 1941) on ruotsalainen yritysjohtaja ja kansainvälisen EF Education First -kielikoulutusyrityksen perustaja. Hult perusti EF-kielikoulut vuonna 1965 huomattuaan itse, miten helppoa oli opiskella englantia paikan päällä Lontoossa erään laivameklarin palveluksessa, jonne hän oli lähtenyt Ruotsista keskikoulun jälkeen. Hultin oma koulumenestys oli ollut heikko luku- ja kirjoitusvaikeuksien takia, mutta aidossa ympäristössä oppiminen sujui itsestään. Hult yritti opiskella vielä korkeakoulussa, mutta jätti opinnot kesken ja perusti EF:n. Nyttemmin yritys työllistää noin 34 000 ihmistä 55 maassa, ja Hult oli Forbes-talouslehden mukaan vuonna 2014 Ruotsin yhdeksänneksi rikkain ihminen ja maailmantilastossakin sijalla 375. Hän asuu Sveitsin Luzernissa, jossa myös EF:n pääkonttori sijaitsee.Bertil Hult, Forbes.com, viitattu 28.9.2015. Hult ei ollut ensimmäinen kielimatkojen järjestäjä Ruotsissa 1960-luvulla, sillä monet matkustivat sieltä Ranskaan oppimaan kieltä paikan päällä. Hult kuitenkin näki, että englannin kielestä on tulossa paljon ranskaa tärkeämpi kansainvälinen kieli ja ryhtyi järjestämään kielimatkoja Britanniaan. 1970-luvun alussa hän oivalsi laajentaa EF:n toimintaa Japaniin, kun japanilaisyrityksissä alettiin juuri ottaa käyttöön länsimaisilla qwerty-näppäimistöillä ja englanninkielisillä ohjelmistoilla varustettuja tietokoneita. 1980-luvun alussa Hult ja hänen Pan Am -lentoyhtiön lentoemäntänä työskennellyt vaimonsa muuttivat Ruotsista Kalifornian Santa Barbaraan, ja hän laajensi EF:n toimintaa Pohjois-Amerikkaan. Hän ryhtyi järjestämään amerikkalaisopiskelijoille Euroopan-kiertomatkoja, joissa oppitunnit hoidettiin luokkahuoneena toimivissa busseissa matkalla kohteesta toiseen. Hult osallistuu yhä perheyrityksen hallitustyöskentelyyn, mutta on jättänyt käytännön johtotyön kolmelle vanhimmalle pojalleen. Hän käyttää varojaan muun muassa luku- ja kirjoitusvaikeuksien tutkimuksen tukemiseen ja huumeiden vastaiseen työhön. ==Lähteet== Luokka:Ruotsalaiset yrittäjät Luokka:Ruotsalaiset yritysjohtajat Luokka:Vuonna 1941 syntyneet Luokka:Elävät henkilöt
Urs Kryenbühl

Urs Kryenbühl (s. 28. tammikuuta 1994) on sveitsiläinen alppihiihtäjä, joka edustaa Skiclub Drusbergia. Nuorten MM-kilpailuissa Slovakian Jasnássa 2014 Kryenbühl sijoittui syöksylaskussa neljänneksi. Alppihiihdon maailmancupissa Kryenbühl kilpaili ensimmäisen kerran Santa Caterinan syöksylaskussa joulukuussa 2014 sijoittuen 25:nneksi. Ensimmäisen palkintosijansa hän saavutti oltuaan toinen Bormion syöksylaskussa joulukuussa 2019. Tätä ennen hän oli sijoittunut maailmancupissa parhaimmillaan 13:nneksi. Hän sijoittui joulukuussa 2020 kolmanneksi Val d’Isèren ja Bormion syöksylaskuissa. Sveitsin-mestaruuskilpailuissa Kryenbühl on syöksylaskussa voittanut kultaa vuosina 2014 ja 2019 sekä hopeaa vuonna 2018. == Lähteet == == Aiheesta muualla == *Urs Kryenbühlin kotisivut Luokka:Sveitsiläiset alppihiihtäjät Luokka:Elävät henkilöt Luokka:Vuonna 1994 syntyneet
Thomas Biesemeyer

Thomas Biesemeyer (s. 30. tammikuuta 1989) on yhdysvaltalainen alppihiihtäjä, joka edustaa New York Ski Educational Foundationia. Alppihiihdon maailmancupissa Biesemeyer kilpaili ensimmäisen kerran Lake Louisen syöksylaskussa marraskuussa 2010 sijoittuen 43:nneksi. Ensimmäisen maailmancupin pisteensä hän saavutti Crans-Montanan supersuurpujottelussa helmikuussa 2012 sijoituttuaan 30:nneksi. Kymmenen parhaan joukkoon hän sijoittui ensimmäisen kerran oltuaan kahdeksas Santa Caterinan supersuurpujottelussa joulukuussa 2016. Schladmingin MM-kilpailuissa 2013 Biesemeyer sijoittui supersuurpujottelussa 13:nneksi. == Lähteet == Luokka:Yhdysvaltalaiset alppihiihtäjät Luokka:Elävät henkilöt Luokka:Vuonna 1989 syntyneet
Richard Sundberg

Richard Sundberg (s. 24. toukokuuta 1992) on suomalainen käsipalloilija, joka edustaa SM-liigassa pelaavaa GriFK Elit. Pelipaikaltaan 189-senttinen ja 105-kiloinen Sundberg on vasen puolustaja.http://www.hcwest.com/ Hän kuuluu myös Suomen käsipallomaajoukkueeseen. Sundberg debytoi HC Westin paidassa SM- liigassa kaudella 2008-2009. Kausilla 2010-2011 ja 2011-2012 hän saavutti seuran kanssa Suomen mestaruuden ja kaudella 2011-2012 Sundberg ansaitsi myös vuoden komeetta palkinnon (vuoden nuori pelaaja). Kausilla 2008-2009 ja 2009-2010 Sundberg saavutti SM-hopeaa ja kaudella 2012-2013 SM-pronssia. Kaudella 2013-2014 hänet valittiin liigan tähdistöjoukkueeseen. Heinäkuussa 2014 Sundberg siirtyi Saksan 2. Bundesliigan TV Bittenfeldiin, jossa hän pelasi yhden kauden, jonka päätteeksi seura nousi Bundesliigaan.http://finnhandball.net/tiedotteet/maajoukkuepelaaja-richard- ricke-sundberg-siirtyy-saksaan/ Kesäkuussa 2015 Sundberg palasi takaisin HC Westiin, ja pelaa nykyään Grifk Elitin riveissä.http://www.hcwest.com/tiedotteet/2015/150609.php Sundberg on pelityyliltään yllättävän nopea kokoonsa nähden, ja omaa kovan heittokäden. Hänen vahvuus ja kovuus tulevat parhaiten esille puolustuksessa. == Lähteet == Luokka:Suomalaiset käsipalloilijat Luokka:Vuonna 1992 syntyneet Luokka:Elävät henkilöt
Black Diamond

Black Diamond voi tarkoittaa ainakin seuraavia: * Black Diamond, paikkakunta Albertassa, Kanadassa * Black Diamond, paikkakunta Washingtonin osavaltiossa Yhdysvalloissa * Black Diamond, The Rippingtonsin albumi vuodelta 1997 * Black Diamond, Angie Stonen albumi vuodelta 1999 * ”Black Diamond”, Kissin kappale vuodelta 1974 * ”Black Diamond”, Stratovariuksen kappale vuodelta 1997. * ”Black Diamond”, Janet Jacksoni albumi vuodelta 2015
Carita Toiviainen

Carita Toiviainen (s. 18. joulukuuta 1987http://www.urheilusuomi.com/pelaajakortti.asp?pelaajaid=17) on suomalainen pesäpalloilija, joka edustaa Superpesiksessä pelaavia Porin Pesäkarhuja. Pelipaikaltaan Toiviainen on koppari. Toiviainen debytoi Pesäkarhujen paidassa Superpesiksessä kaudella 2004, jolloin hän pelasi 11 ottelua ja saavutti SM- pronssia.http://www.pesiksenmaailma.fi/index.php/pelaajakortit?pelaajaid=3539&view;=pelaajakortti Hopeaa hän on saavuttanut kausilla 2005, 2008, 2010 ja 2013 sekä pronssia kauden 2004 lisäksi myös kausilla 2006, 2009, 2011, 2012 ja 2014. Kaudeksi 2016 Toiviainen vaihtoi Lapuan Virkiän väreihin ja saavutti SM-hopeaa. Kausilla 2013 ja 2015 Toiviainen on valittu Vuoden pesäpalloilijaksi. == Saavutukset == * Vuoden pesäpalloilija (2): 2013, 2015 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Superpesiksen etenijäkuningatar: 2007 * Superpesiksen kärkilyöntikuningatar (2): 2013, 2015 http://www.pesis.fi/pesapalloliitto/historia/pelaajatilastot/parhaat- karkilyojat-kausittain/ * Superpesiksen kuukauden pelaaja: toukokuu 2013 http://www.pesis.fi/pesapalloliitto/historia/pelaajatilastot/kuukauden_pelaajat/ * Kultainen maila: 2015 http://www.pesis.fi/pesapalloliitto/historia/parhaat- pelaajat-kausittain/pelaajien_valinnat/ == Lähteet == Luokka:Suomalaiset pesäpalloilijat Luokka:Vuonna 1987 syntyneet Luokka:Elävät henkilöt
HMS Candytuft (M09)

HMS Candytuft (viirinumero M09) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Grangemouthista Grangemouth Dockyard Companyltä, missä köli laskettiin 31. lokakuuta. Alus laskettiin vesille 8. heinäkuuta 1940 ja valmistui 16. lokakuuta.Friedman, 2008, s. 339 == Palvelus == Alus luovutettiin 1942 Yhdysvaltain laivastolle, joka nimesi aluksen USS Tenacityksi. == USS Tenacity (PG-71) == Yhdysvaltain laivasto vastaanotti aluksen 4. maaliskuuta 1942 nimeten sen USS Tenacityksi. Alus otettiin palvelukseen 11. kesäkuuta New Yorkissa. Palveltuaan Karibialla alus siirrettiin syyskuun alussa Etelä-Atlantille sijoitettuun osastoon, joka myöhemmin nimettiin Yhdysvaltain 4. laivastoksi. Alus saapui 7. syyskuuta Brittiläiseen Länsi-Intiaan Trinidadiin, missä se oli seuraavat 17 kuukautta. Alus suojasi saattueita Länsi-Intiasta Brasilian rannikolle erityisesti Recifeen ja Bahiaan. Alus vapautui tammikuun 1944 lopulla 4. laivastosta, jolloin se lähti Trinidadista Charlestoniin. Alus jatkoi matkaansa pohjoiseen 24. maaliskuuta palvellakseen Luoteis-Atlantilla ja se oli Bostonissa 28. maaliskuuta. Alus liittyi TF 24:ään, jonka tehtävänä oli suojata Bostonin ja Grönlannin välillä saattueita. Euroopan sotatoimien päätyttyä 9. toukokuuta 1945 aluksen tarve Atlantilla päättyi. Alus lähti Bostonista 1. elokuuta ja vierailtuaan Ponta Delgadassa Azoreilla alus saapui Britteinsaarille 14. elokuuta. Alus poistettiin Yhdysvaltain laivastosta 22. elokuuta ja se palautettiin Britannian kuninkaalliselle laivastolle neljä päivää myöhemmin. Alus myytiin 1947 Kiinaan ja uusi omistaja nimesi sen Maw Hwaksi.Lenton, H. T. & Colledge, J. J. s. 204 ==Lähteet== * * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Carnation (M00)

HMS Carnation (viirinumerot M00 ja K00) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa. == Valmistus == Alus tilattiin 25. heinäkuuta 1939 Grangemouthista Grangemouth Dockyard Companyltä. Sen köli laskettiin 26. helmikuuta 1940 ja alus laskettiin vesille 3. syyskuuta. Alus valmistui 22. helmikuuta 1941.Friedman, Norman s. 339 == Palvelus == Alus luovutettiin Alankomaiden kuninkaalliselle laivastolle nimellä Hr. Ms. Friso. Alus otettiin palvelukseen Alankomaiden laivastossa 26. maaliskuuta 1943 ja se palautettiin Britannian kuninkaalliselle laivastolle 4. lokakuuta 1944. Alus palveli pääosin 37. saattajaryhmässä yhdessä fregatti Hr. Ms. Johan Maurits van Nassaun kanssa.netherlandsnavy.nl ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Celandine (M75)

HMS Celandine (viirinumero M75) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Grangemouthista Grangemouth Dockyard Companyltä, missä köli laskettiin 30. huhtikuuta 1940. Alus laskettiin vesille 28. joulukuuta ja valmistui 30. huhtikuuta 1941.Friedman, Norman s. 339 == Palvelus == Alus romutettiin lokakuussa 1948. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Julian Savea

Sio Julian Savea (s. 7. elokuuta 1990 Wellington) on uusiseelantilainen rugby union -pelaaja, joka edustaa ITM Cupissa Wellingtonia ja Super Rugbyssä Hurricanesia. Hän kuuluu myös Uuden-Seelannin rugby union -maajoukkueeseen. Pelipaikaltaan 192 senttimetriä pitkä ja 108 kilogrammaa painava Savea on laitapelaaja.http://www.allblacks.com/Player/AllBlacks/1890 Savea debytoi kotimaansa ITM Cupissa Wellington Lionsin paidassa vuonna 2010. Monikansallisessa Super Rugby -sarjassa Savea debytoi seuraavana vuonna Hurricanesin paidassa. Vuonna 2015 hän oli häviämässä Super Rugby -finaalia Highlandersille. Uuden-Seelannin rugby union -maajoukkueeseen Savea on kuulunut vuodesta 2012 alkaen. Hän kuului joukkueeseen vuoden 2015 MM- kilpailuissa, joissa Uusi-Seelanti voitti kultaa ja Savea teki eniten try- maaleja, kahdeksan kappaletta.http://www.rugbyworldcup.com/new- zealand/player/39563 Savea on pelannut myös rugby-7:ä maajoukkuetasolla. Vuonna 2014 hän oli ehdolla vuoden parhaaksi rugby union -pelaajaksi. Myös Savean pikkuveli Ardie Savea on rugby union -pelaaja. == Lähteet == Luokka:Uusiseelantilaiset rugby union -pelaajat Luokka:Vuonna 1990 syntyneet Luokka:Elävät henkilöt
Riikka Talvitie

Riikka Maria Talvitie (s. 13. syyskuuta 1970, Helsingin maalaiskunta) on suomalainen säveltäjä, musiikin maisteri ja oboisti. Hän on opiskellut oboen soittoa vuodesta 1984 alkaen. Hän aloitti oboensoiton opiskelun Sibelius- akatemiassa Helsingissä vuonna 1990. Osana opintojaan Talvitie opiskeli Pariisin konservatoriossa 1995–1996. Hän opiskeli oboensoittoa Jean-Louis Capezzalin ja Jacques Tysin ohjauksessa ja sävellystyötä Gérard Griseyn johdolla. Valmistuttuaan 1997 hän aloitti viisivuotiset sävellysopinnot säveltäjä Tapio Nevanlinnan ja professori Paavo Heinisen kanssa. Hän opiskeli elektroakustista elävää musiikkia IRCAMissa Philippe Leroux’n ohjauksessa vuosina 2001–2002. Opintojensa aikana hän on ottanut osaa useisiin mestarikursseihin, joiden opettajia ovat olleet Magnus Lindberg, Jouni Kaipainen, Anders Hillborg, Esa-Pekka Salonen ja Mark-Anthony Turnage. Riikka Talvitie sai viisivuotisen taiteilija-apurahan vuonna 2014 ja 2022 hänelle myönnettiin musiikin valtionpalkinto. == Teoksia (valikoima) == * Maestro Vie (koominen ooppera) * King Lear (musiikki näytelmään, 2004) * Tululuikku (oboekonsertto, 2002) * Bow-wow (kitarakonsertto, 2009) * Luonnonoikku (elektroakustista musiikkia, 2002) * Muistin pitkä jyrinä (2006) == Lähteet == == Aiheesta muualla == * * Luokka:Suomalaiset säveltäjät Luokka:Suomalaiset oboistit Luokka:Vuonna 1970 syntyneet Luokka:Elävät henkilöt
Annie Winquist

Annie Winquist (s. 2. kesäkuuta 1993) on norjalainen alppihiihtäjä, joka edustaa Lillehammer Skiclubia. Nuorten MM-kilpailuissa Roccarasossa vuonna 2012 Winquist voitti kultaa supersuurpujottelussa ja hopeaa alppiyhdistetyssä. Alppihiihdon maailmancupissa Winquist kilpaili ensimmäisen kerran Schladmingin supersuurpujottelussa maaliskuussa 2012 sijoittuen 24:nneksi. Se on myös toistaiseksi hänen paras sijoituksensa maailmancupissa. == Lähteet == Luokka:Norjalaiset alppihiihtäjät Luokka:Elävät henkilöt Luokka:Vuonna 1993 syntyneet
Emiko Kiyosawa

Emiko Kiyosawa (s. 20. marraskuuta 1983 Jokohama) on japanilainen alppihiihtäjä. Schladmingin MM-kilpailuissa 2013 Kiyosawa sijoittui pujottelussa 44:nneksi. Alppihiihdon maailmancupissa Kiyosawa kilpaili ensimmäisen kerran Aspenin suurpujottelussa marraskuussa 2009. Ensimmäiset maailmancupin pisteensä hän saavutti Zagrebin pujottelussa tammikuussa 2012 sijoituttuaan 24:nneksi. Parhaimmillaan hän on ollut 21:s Ofterschwangin pujottelussa maaliskuussa 2013. == Lähteet == Luokka:Japanilaiset alppihiihtäjät Luokka:Elävät henkilöt Luokka:Vuonna 1983 syntyneet
MPS Records

MPS Records oli saksalainen vuonna 1968 perustettu äänilevymerkki, joka erikoistui ensimmäisenä Saksassa jazzmusiikkiin. Nimi MPS tulee sanoista Musik Produktion Schwarzwald. Levymerkin perustivat tuottaja Hans Georg Brunner- Schwer, jazzkriitikko Joachim-Ernst Berendt sekä tuottajat Willy Fruth ja Achim Hebgen. Brunner-Schwerin äiti oli SABA-elektroniikkayhtiön perijätär, ja MPS jatkoi SABA-levymerkin toimintaa uudella nimellä. MPS-merkille levyttäneitä artisteja olivat muiden muassa Oscar Peterson, Hans Koller, Horst Jankowski, George Duke, Erwin Lehn, Volker Kriegel, Albert Mangelsdorff, The Singers Unlimited, Wolfgang Dauner, Kenny Clarke / Francy Boland Big Band, Jean-Luc Ponty, Lee Konitz, Charlie Mariano, Alphonse Mouzon, Monty Alexander ja Dave Pike. Monet MPS:n äänityksistä tehtiin perustajan Hans Georg Brunner- Schwerin (1927–2004) omassa olohuoneessa Saksan Villingenissä. Huolellisesta tuotannostaan tunnettujen studioalbumien lisäksi MPS Records äänitti ja julkaisi live-tallenteita saksalaisilta jazzfestivaaleilta. MPS:n äänilevyjen jakelusta huolehti BASF vuodesta 1971 alkaen ja sitten Metronome Music GmbH Hamburg vuodesta 1974. Vuonna 1983 Brunner-Schwer myi oikeudet MPS-merkkiin Philipsille, joka siirsi ne edelleen Polydorille. Vuonna 1993 Polydorin tytäryhtiö Motor Music alkoi julkaista MPS:n materiaalia uudelleen CD- levyillä. Vuodesta 2000 levymerkki Speakers Corner Records on julkaissut uudelleen MPS:n vinyylialbumeja alkuperäisellä kansitaiteella varustettuina. Vuonna 2012 Universal Music Group myi MPS-levymerkin pois, ja vuoden 2014 alusta sen on omistanut Edel AG. Luokka:Saksalaiset levy-yhtiöt Luokka:Jazz
Joana Hählen

Joana Hählen (s. 23. tammikuuta 1992) on sveitsiläinen alppihiihtäjä, joka edustaa Skiclub Lenk im Simmentalia. Hän on sijoittunut parhaimmillaan arvokilpailuissa kuudenneksi olympialaisten syöksylaskussa sekä maailmancupin osakilpailuissa syöksylaskussa kolmanneksi ja supersuurpujottelussa toiseksi. Nuorten MM-kilpailuissa Crans-Montanassa helmikuussa 2011 Hählen saavutti pronssia alppiyhdistetyssä. Roccarasossa maaliskuussa 2012 hän saavutti nuorten MM-hopeaa supersuurpujottelussa. Aikuisten arvokisadebyyttinsä hän suoritti Sankt Moritzin MM-kilpailuissa 2017, jolloin hän sijoittui supersuurpujottelussa 13:nneksi. Åren MM-kilpailuissa 2019 hän sijoittui syöksylaskussa 16:nneksi. Pekingin olympialaisissa 2022 hän oli syöksylaskussa kuudes. Courchevelin / Méribelin MM-kilpailuissa 2023 hän sijoittui supersuurpujottelussa 13:nneksi. Alppihiihdon maailmancupissa Hählen kilpaili ensimmäisen kerran Beaver Creekin syöksylaskussa marraskuussa 2013 sijoittuen 40:nneksi. Ensimmäiset maailmancupin pisteensä hän saavutti Lake Louisen syöksylaskussa joulukuussa 2013 oltuaan 29:s. Kymmenen parhaan joukkoon hän sijoittui ensimmäisen kerran oltuaan kahdeksas Val d’Isèren supersuurpujottelussa joulukuussa 2016. Ensimmäisen palkintosijansa hän saavutti oltuaan kolmas Banskon syöksylaskussa tammikuussa 2020. Hän sijoittui samalla kaudella kolmanneksi Roza Hutorin supersuurpujottelussa. Kaudella 2021–2022 hän sijoittui Courchevelin maailmancupfinaaleissa syöksylaskussa toiseksi. Kaudella 2022–2023 hän sijoittui St. Antonin ensimmäisessä supersuurpujottelussa toiseksi. Kaudella 2023–2024 hän oli Val d’Isèren syöksylaskussa toinen. == Lähteet == == Aiheesta muualla == *Joana Hählenin kotisivut Luokka:Sveitsiläiset alppihiihtäjät Luokka:Elävät henkilöt Luokka:Vuonna 1992 syntyneet
HMS Clematis (M36)

HMS Clematis (viirinumerot M36 ja K36) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Bristolista Charles Hill and Sonsilta, missä köli laskettiin 11. lokakuuta 1939. Alus laskettiin vesille 22. huhtikuuta 1940 ja valmistui 27. heinäkuuta.Friedman, Norman s. 339 == Palvelus == Alus romutettiin syyskuussa 1949. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Columbine (M94)

HMS Columbine (viirinumero M94) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Bristolista Charles Hill and Sonsilta, missä köli laskettiin 2. marraskuuta 1939. Alus laskettiin vesille 13. elokuuta 1940 ja valmistui 9. marraskuuta.Friedman, Norman s. 339 == Palvelus == Alus myytiin 1949. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Convolvulus (M45)

HMS Convolvulus (viirinumero M45) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Bristolista Charles Hill and Sonsilta, missä köli laskettiin 17. tammikuuta 1940. Alus laskettiin vesille 22. syyskuuta ja valmistui 26. helmikuuta 1941.Friedman, Norman s. 339 == Palvelus == Alus myytiin romutettavaksi 5. lokakuuta 1947. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Coreopsis (M32)

HMS Coreopsis (viirinumero M32) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Glasgow'sta A. & J. Inglis Limitediltä, missä köli laskettiin 19. syyskuuta 1939. Alus laskettiin vesille 23. toukokuuta 1940 ja valmistui 17. elokuuta.Friedman, Norman s. 339 == Palvelus == Alus luovutettiin 1943 Kreikalle, joka liitti sen laivastoonsa nimellä Kreizis. Alus lähetettiin Kreikasta Britteinsaarille romutettavaksi 1951. ==Lähteet== * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit
HMS Crocus (M49)

HMS Crocus (viirinumero M49) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Glasgow'sta A. & J. Inglis Limitediltä, missä köli laskettiin 26. lokakuuta 1939. Alus laskettiin vesille 26. toukokuuta 1940 ja valmistui 20. lokakuuta.Friedman, Norman s. 339 == Palvelus == Alus myytiin 1946. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
HMS Cyclamen (M82)

HMS Cyclamen (viirinumero M82) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Aberdeenista J. Lewis and Sonsilta, missä köli laskettiin 30. marraskuuta 1939 telakkanumerolla 150aberdeenships.com . Alus laskettiin vesille 20. kesäkuuta 1940 ja valmistui 30. syyskuuta.Friedman, Norman s. 339 == Palvelus == Alus myytiin 1948 Leithiin The South Georgia Company/Christian Salvesenille, joka nimesi sen Southern Briariksi. Alus muutettiin 1949 valaanpyyntialukseksi Grangemouth Dockyard Companyllä ja se myytiin Salvesenille Norjaan. Aluksen viimeinen pyyntikausi oli 1962-1963, minkä jälkeen se makasi ankkurissa Melsonvikissä. Alus myytiin vuonna 1966 romutettavaksi Belgiaan. Se haaksirikkoutui 18. joulukuuta 1966 hinausvaijerin katkettua Tanskan rannikolla Thorsmindessä Jyllannissa, kun sitä oltiin hinaamassa romutettavaksi Ghentiin Belgiaan. ==Lähteet== * * * === Viitteet === Luokka:Kuninkaallisen laivaston Flower- luokan korvetit Luokka:Yhdistyneen kuningaskunnan toisen maailmansodan korvetit Luokka:John Lewis and Sons
Open Sesame

Open Sesame voi tarkoittaa seuraavia: * "Seesam aukene" (), taikasanat Ali Baba -kertomuksessa Tuhannen ja yhden yön tarinoissa * Open Sesame, Freddie Hubbardin albumi * Open Sesame, Kool & the Gangin albumi * Open Sesame, Kool & the Gangin kappale
HMS Delphinium (M77)

HMS Delphinium (viirinumero M77) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Leithistä Henry Robb Limitediltä, missä köli laskettiin 31. lokakuuta 1939. Alus laskettiin vesille 6. kesäkuuta 1940 ja valmistui 15. marraskuuta.Friedman, Norman s. 339 == Palvelus == Alus romutettiin 1949. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Matías Nahuel

Matías Nahuel Leiva Esquivel (eli Matías Nahuel, s. 22. lokakuuta 1996 Rosario, Argentiina) on argentiinalais-espanjalainen jalkapalloilija, joka edustaa Segunda Divisiónissa pelaavaa Tenerifea. Pääsarjatasolla hän on edustanut Villarrealia ja Real Betisia sekä kreikkalaista Olympiakosta. Oikeajalkainen Nahuel on pelipaikaltaan oikea laitahyökkääjä. == Ura == === Seurajoukkueura === Nahuel on Villarrealin kasvatti. Vuosina 2012–2013 hän pelasi seuran C-joukkueessa ja vuodesta 2013 seuran B-joukkueessa. Villarrealin edustusjoukkueen paidassa Primera Divisiónissa Nahuel debytoi tammikuussa 2014 Real Sociedadia vastaan. Kaudella 2013–2014 hän pelasi neljä ottelua pääsarjassa. Seuraavalla kaudella Nahuel pelasi vain yhden ottelun Eurooppa-liigassa ja kolme Espanjan cupissa mutta suurin osa kaudesta kului Villarrealin reservijoukkueessa. Kaudella 2015–2016 hän pelasi 20 liigaottelua, neljä Espanjan cupin ottelua ja kuusi Eurooppa-liigan ottelua. Kauden ainoan maalinsa hän teki cupissa Huescaa vastaan. Seuraavat 1,5 vuotta Nahuel pelasi lainalla Real Betisissa ja esiintyi 17 pääsarjaottelussa. Kreikkalaisseura Olympiakosissa hän pelasi neljä Kreikan Superliigan ottelua vuoden 2018 loppupuolella. === Maajoukkueura === Nahuelilla on synnyinmaansa Argentiinan lisäksi myös Espanjan kansallisuus ja edustusoikeus, sillä hän on asunut maassa pitkään. Nahuel pelasi vuosina 2014–2015 Espanjan alle 19-vuotiaiden maajoukkueessa ja oli mukana voittamassa ikäluokan EM-kultaa vuonna 2015. Hän teki turnauksessa maalin alkulohkossa Saksaa ja loppuottelussa Venäjää vastaan. Hän on pelannut kaksi ottelua Espanjan alle 21-vuotiaiden maajoukkueessa. == Saavutukset == Espanja * Alle 19-vuotiaiden EM-kilpailut: kultaa (2015) == Lähteet == Luokka:Argentiinalaiset jalkapalloilijat Luokka:Espanjalaiset jalkapalloilijat Luokka:Vuonna 1996 syntyneet Luokka:Elävät henkilöt
HMS Dianella (M07)

HMS Dianella (viirinumero M07) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 nimellä HMS Daffodil Aberdeenista J. Lewis and Sonsilta, missä köli laskettiin 8. joulukuuta 1939 telakkanumerolla 151aberdeenships.com . Alus laskettiin vesille 3. syyskuuta 1940 ja valmistui 6. tammikuuta 1941.Friedman, Norman s. 339 == Palvelus == Alus myytiin alkuvuodesta 1947 J. Leelle ja se saapui 24. kesäkuuta 1947 romutettavaksi Portaferryyn. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:John Lewis and Sons
HMS Dianthus (M95)

HMS Dianthus (viirinumerot M95 ja K95) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Leithistä Henry Robb Limitediltä, missä köli laskettiin 31. lokakuuta 1939. Alus laskettiin vesille 9. heinäkuuta 1940 ja valmistui 17. maaliskuuta 1941.Friedman, Norman s. 339 == Palvelus == Alus myytiin 1949. ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit
Šamaš

Šamaš, sumerien Utu, oli Mesopotamian uskonnossa auringon jumala, ja hän oli Kuun jumalan Sinin ja Venuksen jumalattaren Ištarin kanssa yksi tähtien jumalten kolminaisuudesta. Shamash oli Sinin poika, ja hänen puolisonsa oli Aya, joka myöhemmin sulautui Ištariin. Auringon jumalana Shamash edusti valon voimia, jotka vastustivat pimeyttä ja pahuutta. Hänet tunnettiin sen vuoksi myös oikeudenmukaisuuden ja tasavertaisuuden jumalana, ja hän toimi jumalten ja ihmisten tuomarina. Legendojen mukaan Babylonian kuningas Hammurabi sai lakitaulut Shamashilta. Öisin Shamashista tuli manalan tuomari. Shamash oli myös koko universumin hallitsija, ja tässä ominaisuudessa hänet kuvataan istumassa valtaistuimella, kädessään oikeuden ja oikeudenmukaisuuden symbolit, sauva ja sormus. Shamashin kuvissa on myös usein kiekko symboloimassa aurinkoa. Auringon jumalana Shamash oli yön ja kuoleman sankarillinen voittaja, joka laukkasi taivaiden yli hevosella. Joskus hänet kuvattiin lipumassa taivaan halki laivalla tai liikkuvan vaunuilla. Shamashin palvonnan keskuksia olivat Larsa Sumerissa ja Sippar Akkadissa. == Lähteet == == Aiheesta muualla == Luokka:Auringon jumalat Luokka:Mesopotamialaiset jumalat Luokka:Oikeuden jumalat
Greg Carey (jääkiekkoilija)

Greg Carey (s. 5. huhtikuuta 1990) on kanadalainen jääkiekkoilija, joka teki kesällä 2016 sopimuksen NHL-joukkue Philadelphia Flyersin kanssa. == Pelaajaura == Viimeisen yliopistossa pelaamansa vuoden jälkeen Carey teki yhden vuoden mittaisen tulokassopimuksen NHL-seura Arizona Coyotesin kanssa 19. maaliskuuta 2014. Hän liittyi tämän jälkeen Coyotesin farmijoukkue Portland Piratesiin kauden 2013–2014 lopuksi. Ensimmäisen kokonaisen ammattilaiskautensa hän pelasi Portlandissa sekä ECHL-joukkue Gwinnett Gladiatorsissa. Carey teki kaudeksi 2015–2016 AHL-sopimuksen Springfield Falconsin kanssa. Hän teki 64 ottelussa 26 maalia ja antoi 17 maalisyöttöä. Hän oli liigan maalintekijätilaston 11:nnellä sijalla. Kauden jälkeen Carey sopimuksen Philadelphia Flyersin kanssa. == Tilastot == 2013–2014 Portland Pirates AHL 13 1 1 2 4 – – – – – 2014–2015 Portland Pirates AHL 29 2 4 6 18 – – – – – Gwinnett Gladiators ECHL 30 15 12 27 6 – – – – – 2015–2016 Springfield Falcons AHL 64 26 17 43 20 – – – – – 3 kautta yhteensä AHL 106 29 22 51 42 – – – – – == Lähteet == * * * === Viitteet === Luokka:Kanadalaiset jääkiekkoilijat Luokka:Vuonna 1990 syntyneet Luokka:Elävät henkilöt
Tālā

Tālā on (tyyliteltynä TĀLĀ) brittiläinen laulaja-lauluntekijä ja tuottaja. Hänen isänsä on kotoisin Iranista ja äitinsä Englannista. Tālā julkaisi debyytti-EP:nsä, The Duchess, Aesop-levy-yhtiön kautta vuonna 2014. Hän julkaisi saman levy-yhtiön kautta myös toisen EP:nsä, Alchemy, saman vuoden aikana. Vuonna 2015 hän teki levytyssopimuksen Columbia Recordsin kanssa. Syyskuussa 2015 hän julkaisi Malika-nimisen EP:n, jolla vierailee useita muita artisteja. == Lähteet == == Aiheesta muualla == *TĀLĀn kotisivut Luokka:Elävät henkilöt Luokka:Syntymävuosi puuttuu Luokka:Brittiläiset laulaja-lauluntekijät Luokka:Brittiläiset musiikkituottajat
Nordman

Nordman, Nordmann voi tarkoittaa seuraavia: * Nordman, ruotsalainen yhtye * Tanssiva Natalia Nordmann, Ilja Repinin teos ==Sukunimi Nordman== * Alfred Nordman (1848–1942), virkamies * Ann-Catrin Nordman (s. 1970), kestävyysjuoksija * Anshelm Nordman (1844–1923), virka- ja valtiopäivämies, Alfred Nordmanin veli * Carl Axel Nordman (1892–1972), arkeologi * Carl G. Nordman (s. 1939), yritysjohtaja, teollisuusneuvos * Eeva Nordman (o.s. Lyytinen, s. 1931), lääkäri, emeritaprofessori * Håkan Nordman (s. 1944), kansanedustaja (rkp) * Joonas Nordman (s. 1986), koomikko, käsikirjoittaja ja näyttelijä * Karl Nordman (1892–1950), jääkärikapteeni * Kasperi Nordman, näyttelijä * Kurt Nordman (1938–2024), vuorineuvos ja yritysjohtaja * Taru Nordman (s. 2000), salibandyn pelaaja * Teemu Nordman (s. 1976), muusikko * Tiddy Nordman (1896–1922), jääkäriluutnantti * Torkel Nordman (1878–1949), arkkitehti * Viljo Nordman (1889–1978), lyseon lehtori ja historioitsija ==Sukunimi Nordmann== * Alexander von Nordmann (1803–1866), eläintieteilijä ja paleontologi * Arthur Fredrik Nordmann (1838–1862), luonnontutkija, Alexander von Nordmannin poika * Boris Nordmann (1808–1872), amiraali ja luotsipäällikkö, valtiopäivämies * David Reinhold Waldemar Nordmann (1850–1914), kenraalimajuri * Fredrik Nordmann (1860–1917), upseeri ja virka- ja valtiopäivämies, Boris Nordmannin poika * Fredrik Nikolai Nordmann (1805–1881), Venäjän laivaston amiraali * Marielle Nordmann (s. 1941), ranskalainen harpisti * Natalia Nordmann (kirjailijanimi Severova, 1863–1914), suomalais-venäläinen kirjailija, Boris Nordmannin tytär * Petrus Nordmann (1858–1923), kirjailija, lehtori ja kansanvalistaja Luokka:Luettelot henkilöistä sukunimen mukaan
HMS Gardenia (M99)

HMS Gardenia (viirinumero M99) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Renfrew'stä W. Simons and Companyltä, missä köli laskettiin 20. syyskuuta. Alus laskettiin vesille 10. huhtikuuta 1940 ja valmistui 24. toukokuuta.Friedman, Norman s. 339 == Palvelus == Alus upposi 9. marraskuuta 1942 kolaroituaan Oranin edustalla.Preston, Antony & Raven, Allan s. 7 ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit